《题仙溪游鹤轩次周翠渠韵》
明代·黄仲昭

林木阴森林草萋，林塘一鹤独幽栖。檐端飞起茶烟瞑，云际归来岩日低。

声挟天风闻更远，舞当庭月望还迷。秪应长伴蓬仙侣，谁羡趋朝候晓鸡。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。